അഫ്ഗാനിലെ പാര്ലമെന്റും പിടിച്ചടക്കി താലിബാന് കാബൂള്: അഫ്ഗാനിസ്താനിലെ പാര്ലമെന്റും താലിബാന് പിടിച്ചടക്കി. ആയുധങ്ങളുമായി താലിബാന് ഭീകരര് അഫ്ഗാന് പാര്ലമെന്റ് കെട്ടിടത്തില് പ്രവേശിച്ചു. ഇതിന്റെ ദൃശ്യങ്ങള് അന്താരാഷ്ട്ര മാദ്ധ്യമങ്ങള് പുറത്തുവിട്ടു. കഴിഞ്ഞ ദിവസം അഫ്ഗാന് പ്രസിഡന്റിന്റെ കൊട്ടാരവും താലിബാന് കൈവശപ്പെടുത്തിയിരുന്നു. താലിബാന് ഭീകരര് കാബൂളില് പ്രവേശിച്ചതിന് പിന്നാലെ പ്രസിഡന്റ് അഷ്റഫ് ഗനി രാജ്യം വിട്ടിരുന്നു. പ്രസിഡന്റിന്റെ ഔദ്യോഗിക വസതി പിടിച്ചെടുത്ത താലിബാന് നിലവില് അഫ്ഗാനിസ്താനില് യുദ്ധം അവസാനിപ്പിച്ചിരിക്കുകയാണ്. ഭീകര നേതാവായ മുല്ല അബ്ദുള് ഗാനി ബരാദറിനെ അഫ്ഗാന്റെ പുതിയ പ്രസിഡന്റ് ആക്കാനാണ് താലിബാന് പദ്ധതിയിടുന്നത്. നിരവധി പേരാണ് താലിബാനെ ഭയന്ന് അഫ്ഗാനിസ്താനില് നിന്നും കൂട്ടപലായനം ചെയ്യുന്നത്.